صدرالدین ایلک تحصیلین داش‌سودا آلاندان سوْنرا، قازان شهرینده آدلین اوْلان علّامیه مدرسه‌سینه گئدیب، بؤیوک قارداشی مۆعلّیملیک ائدن مدرسه‌ده تحصیلین دوام ائتدی. قازاندا اوْلان چاغدا بؤیوک جدیدچی ایسماعیل بی قاسپیرالی اونون شخصیتینین شکللنمه‌سینده قاتی اثر قویوب‌دور. صدرالدین قازاندا ایکن ایستانبولدان گلن عثمانلی تورکجه‌سینده اوْلان اوشاق رومانلارین اوخوماقلا، عثمانلی تورکجه‌سین اؤرگشیب رابینسون کروزو کیتابین تاتار تورکجه‌سینه چئویرمیشدی.